**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ՈՍՏԻԿԱՆՈՒԹՅՈՒՆՈՒՄ ԾԱՌԱՅՈՒԹՅԱՆ ՄԱՍԻՆ» ՕՐԵՆՔՈՒՄ**

**ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.**«Ոստիկանությունում ծառայության մասին» 2002 թվականի հուլիսի 3-ի ՀՕ-401-Ն օրենքի (այսուհետ՝ Օրենք) 1-ին հոդվածի 1-ին մասը շարադրել հետևյալ խմբագրությամբ.

«1. Սույն օրենքը կարգավորում է ոստիկանության ծառայության կազմակերպման, պաշտոնների դասակարգման, պաշտոնների համալրման, կոչումների շնորհման, պաշտոնից ազատման, ծառայության դադարեցման, ինչպես նաև ոստիկանության ծառայության՝ որպես պետական ծառայության առանձին տեսակի հետ կապված այլ հարաբերություններ:»։

**Հոդված 2.**Օրենքի 2-րդ հոդվածը շարադրել նոր խմբագրությամբ.

|  |  |
| --- | --- |
|  «**Հոդված 2.** | **Ոստիկանության ծառայությունը** |

1. Ոստիկանության ծառայությունը կազմակերպվում է «Հանրային ծառայության մասին» Հայաստանի Հանրապետության օրենքի 12-րդ հոդվածով սահմանված սկզբունքների հիման վրա:
2. Ոստիկանությունում ծառայությունն իրականացվում է օրինականության, մարդու և քաղաքացու իրավունքները ու ազատությունները, պատիվն ու արժանապատվությունը հարգելու, մարդասիրության և հրապարակայնության սկզբունքների պահպանմամբ` միանձնյա ու կենտրոնացված ղեկավարման միջոցով:
3. «Ոստիկանության ծառայության մասին» օրենքը տարածվում է նաև լիազոր մարմնի ներքին վերահսկողական գործառույթներ իրականացնող ստորաբաժանման ոստիկանության ծառայողների վրա։
4. Ոստիկանության ծառայությունը կազմակերպվում է նաև ոստիկանության ծառայողների ռոտացիայի սկզբունքով: Ռոտացիան ոստիկանության ծառայողների տեղափոխումն է հավասարազոր պաշտոններում` երեք տարին մեկ պարբերականությամբ:
5. Ռոտացիայի ենթակա ոստիկանության ծառայողների ցանկը և ռոտացիայի իրականացման [կարգը](https://www.arlis.am/DocumentView.aspx?docid=93167) սահմանվում են ներքին գործերի բնագավառում պետական կառավարման լիազոր մարմնի ղեկավարի հրամանով:
6. Ոստիկանության ծառայությունը կարգավորվում է Հայաստանի Հանրապետության Սահմանադրությամբ, սույն օրենքով, «Ոստիկանության մասին» օրենքով, «Քաղաքացիական ծառայության մասին» օրենքով «Հանրային ծառայության մասին» օրենքով:
7. Ոստիկանության ծառայողների աշխատանքային հարաբերություններին վերաբերող հարցերը, որոնք կարգավորված չեն սույն օրենքով, կարգավորվում են «Քաղաքացիական ծառայության մասին» և «Հանրային ծառայության մասին» օրենքներով:
8. Սույն հոդվածի 7-րդ մասով սահմանված իրավական ակտերով այդ հարաբերությունները կարգավորված չլինելու դեպքում դրանք կարգավորվում են Հայաստանի Հանրապետության աշխատանքային օրենսդրությամբ:
9. Ոստիկանության ծառայողների բարեվարքության համակարգի և այս իրավակարգավորումներից բխող այլ հարաբերություններ, որոնք պարտադիր են ոստիկանության ծառայողների համար, կարգավորվում են «Հանրային ծառայության մասին» օրենքով:
10. Ոստիկանությունում ծառայողական կարգապահության կանոնները, այսինքն` այն ծառայողական պարտականությունները, որոնց չկատարումը կամ ոչ պատշաճ կատարումը կարող է հանգեցնել կարգապահական պատասխանատվության, սահմանվում են Լիազոր մարմնի ղեկավարի նորմատիվ հրամանով և այլ նորմատիվ իրավական ակտերով:
11. Ոստիկանության ծառայողի զինվորական հաշվառումն իրականացնում է ոստիկանությունը` Կառավարության սահմանած կարգով:»

**Հոդված** **3**. Օրենքի 3-րդ հոդվածի 1-ին մասում «ով ծառայում է ոստիկանությունում» բառերը փոխարինել «ով ծառայության է անցել սույն օրենքով սահմանված կարգով» բառերով։

**Հոդված** **4**. Օրենքի 7-րդ հոդվածի՝

1. 2.1 և 2.2 մասերը ուժը կորցրած ճանաչել։
2. 3-րդ մասում «ունեցող, քրեական հետապնդման, ծառայողական քննության մեջ գտնվող կամ սույն օրենքի 15-րդ հոդվածի տասնմեկերորդ մասի 5-րդ կետով նախատեսված որոշման ընդունման» բառերը փոխարինել « և (կամ) իր նկատմամբ հարուցված քրեական հետապնդման» բառերով։

**Հոդված** **5**. Օրենքի 13-րդ հոդվածը լրացնել նոր 11-րդ մասով

«11. Կարգապահական խախտում կատարելու մեջ մեղադրվող ոստիկանության ծառայողը մինչև իր նկատմամբ կատարվող ծառայողական քննության ավարտը չի կարող նշանակվել ոստիկանության ծառայության այլ պաշտոնի:»

**Հոդված** **6**. Օրենքի 14-րդ հոդվածի 9.2-րդ մասը շարադրել նոր խմբագրությամբ

«9.2. Ոստիկանության ծառայության թափուր պաշտոն առաջանալու դեպքում առաջնահերթության կարգով դիտարկվում են ոստիկանության կադրերի ռեզերվում գրանցված ծառայողների թեկնածությունը։»

**Հոդված** **7.** Օրենքի 19-րդ հոդվածը շարադրել նոր խմբագրությամբ.

«1. «Հանրային ծառայության մասին» օրենքի 18-րդ հոդվածով նախատեսված հիմնական իրավունքներից բացի, ոստիկանության ծառայողների հիմնական իրավունքներն են՝

1. օրենքով սահմանված կարգով ծառայողական քննություն պահանջելը․
2. իրավական պաշտպանությունը դատական և վերադասության կարգով.
3. ոստիկանության պաշտոնի և կոչումի` սահմանված կարգով բարձրացումը․»

**Հոդված** **8.** Օրենքի 20-րդ հոդվածը շարադրել նոր խմբագրությամբ.

«1. «Հանրային ծառայության մասին» օրենքի 19-րդ հոդվածով նախատեսված հիմնական պարտականություններից բացի, ոստիկանության ծառայողի հիմնական պարտականությունն է՝ պետական, ծառայողական կամ օրենքով պահպանվող այլ գաղտնիք պարունակող փաստաթղթերի հետ աշխատելու` Հայաստանի Հանրապետության օրենսդրությամբ սահմանված պահանջները պահպանելը, այդ թվում` ծառայությունը դադարեցնելուց հետո։»

**Հոդված** **9.** Օրենքի 39-րդ հոդվածը շարադրել նոր խմբագրությամբ.

«1. Ի լրումն «Հանրային ծառայության մասին» օրենքի 32-րդ հոդվածով սահմանված սահմանափակումների՝ ոստիկանության ծառայողն իրավունք չունի`

1. կազմակերպել գործադուլներ և (կամ) մասնակցել դրանց
2. զբաղվել մոլեխաղերով։

2. Ոստիկանության ծառայողին չի տրվում իր` սույն օրենքով սահմանված կարգով պաշտոնի նշանակման, այլ պաշտոնի փոխադրման, ազատման ծառայության դադարեցման կամ նրա նկատմամբ կարգապահական տույժ նշանակելու մասին հրամանի պատճենը, եթե հրամանը պարունակում է պետական գաղտնիք կամ հրապարակման ոչ ենթակա տեղեկատվություն: Այդ դեպքում նրան տրվում է հրամանից քաղվածք, որից հանվում է պետական գաղտնիք կամ հրապարակման ոչ ենթակա տեղեկատվությունը:»

**Հոդված** **10.** Օրենքի 45-րդ հոդվածում՝

1. 1-ին մասի 6-րդ կետը շարադրել նոր խմբագրությամբ.

«6) կարգապահական խախտումների համար, եթե մեկ տարվա ընթացքում նրա նկատմամբ կիրառվել է կարգապահական երեք տույժ, որոնցից մեկը՝ խիստ կարգապահական տույժ։»

1. 1-ին մասի 7-րդ և 9.1-ին կետերը ուժը կորցրած ճանաչել․
2. 1-ին մասի 11-րդ կետում «և երկրորդ մասերի» բառերը փոխարինել «մասի» բառով․
3. 1-ին մասը լրացնել նոր 12-րդ մասով.

«12) «Հանրային ծառայության մասին» Հայաստանի Հանրապետության օրենքով սահմանված անհամատեղելիության պահանջները չպահպանելու դեպքերում՝ համապատասխան եզրակացության հիման վրա:»։

1. Լրացնել նոր 1.2-րդ մաս հետևյալ խմբագրությամբ․

«1.2 ոստիկանության ծառայողի նկատմամբ հարուցված քրեական հետապնդումը ոչ ռեաբիլիտացնող հիմքով դադարեցվելու դեպքում վերջինս կարող է ազատվել ոստիկանությունում ծառայությունից»։

1. 3-րդ մասում «9.1-ին» բառը փոխարինել «1.2-րդ» բառով։

**Հոդված** **11**. Օրենքի 8-րդ գլուխը (բացառությամբ 44-րդ հոդվածի), 58-րդ հոդվածը և 11.1-ին գլուխը (բացառությամբ 60.15-րդ հոդվածի) ուժը կորցրած ճանաչել։

|  |
| --- |
| **Հոդված 12**. **Եզրափակիչ մաս և անցումային դրույթներ** |

1. Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը, բացառությամբ Օրենքի 8-րդ գլուխը ուժը կորցրած ճանաչելու դրույթի, որ ուժի մեջ է մտնում պաշտոնական հրապարակման օրվան հաջորդող վաթսուներորդ օրը։
2. Օրենքի 60.15-րդ հոդվածի ուժը կորցրած է ճանաչվում սույն օրենքն ուժի մեջ մտնելու օրվան հաջորդող յոթերորդ ամսվա ամսի 1-ին։
3. Սույն օրենքն ուժի մեջ մտնելուց հետո, ոստիկանությունում քաղաքացիական հատուկ ծառայության անվանացնակով նախատեսված պաշտոն զբաղեցնող քաղաքացիական ծառայողները, ովքեր չեն զբաղեցրել ՆԳՆ ձևավորմամբ պայմանավորված քաղաքացիական ծառայության կամ ոստիկանության ծառայության պաշտոններ գրանցվում են քաղաքացիական հատուկ ծառայության կադրերի ռեզերվում։ Կադրերի ռեզերվը գործում է վեց ամիս ժամկետով։
4. Սույն հոդվածի 3-րդ մասով նախատեսված դեպքում քաղաքացիական հատուկ ծառայության կադրերի ռեզերվում գրանցված անձինք վեց ամսվա ընթացքում կարող են  «Կառավարության կառուցվածքի և գործունեության մասին»  օրենքում  փոփոխություններ  և  լրացումներ  կատարելու  մասին 2022  թվականի  դեկտեմբերի  16-ի ՀՕ-457-Ն օրենքի 4-րդ հոդվածի 9-րդ մասով սահմանված կարգով ներքին գործերի նախարարությունում զբաղեցնել քաղաքացիական ծառայության պաշտոն։
5. Սույն հոդվածի 3-րդ մասով նախատեսված դեպքում քաղաքացիական հատուկ ծառայության կադրերի ռեզերվում գրանցված անձինք վեց ամսվա ընթացքում կարող են նշանակվել Ոստիկանության քաղաքացիական ծառայության պաշտոններում։ Այս դեպքում թեկնածուի հետ անցկացվում է հարցազրույց Հայաստանի Հանրապետության փոխվարչապետի 2023 թվականի ապրիլի 18-ի **«Հայաստանի Հանրապետության ներքին գործերի նախարարության քաղաքացիական ծառայության պաշտոններում նշանակելու դեպքում թեկնածուի հետ հարցազրույցի անցկացման կարգը սահմանելու»** մասին N 288-Ա որոշմամբ սահմանված կարգով։